**Kehidakustány Község Önkormányzata**

**8784 Kehidakustány, Dózsa Gy. u. 7. tel.: 83/534-003. e-mail:** **info@kehidakustany.hu**

**HIRDETMÉNY**

Kehidakustány Község Önkormányzata Képviselő-testülete Kehidakustány község Helyi Építési Szabályzatáról szóló 10/2008.(VIII.5.) önkormányzati rendelet módosításáról határozott. A módosítás célja a Turisztikailag frekventált térségek integrált termék- és szolgáltatás fejlesztése című felhívás keretében támogatott a GINOP-7.1.9-17-2018-00007 azonosítószámú, „Kehidakustány gyógyhelyfejlesztése” megnevezésű projekt megvalósításához szükséges feltételek megteremtése.

A véleményezési dokumentáció lakossági fórumon, honlapon és hirdetményben kerül ismertetésre a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 7/2017.(III.20.) önkormányzati rendelet szerint.

A módosítás dokumentumai *megtekinthetők* a Kehidakustányi Közös Önkormányzati Hivatalban ügyfélfogadási időben, valamint a [www.kehidakustany.hu](http://www.kehidakustany.hu) honlapon.

A Hivatal ügyfélfogadási rendjéről szintén a fenti honlap nyújt tájékoztatást.

*A tervezettel kapcsolatos vélemények, észrevételek szóban* lakossági fórumon*, írásban*

 - postai úton Kehidakustány Község Önkormányzatának címezve (8784 Kehidakustány,

 Dózsa Gy. u. 7.)

 - személyesen az Önkormányzat hivatalában (Kehidakustányi Közös Önkormányzati

 Hivatal 8784 Kehidakustány, Dózsa Gy. u. 7.) leadva,

 - az Önkormányzat muszaki@kehidakustany.hu e–mail címére megküldve a lakossági fórumot követő 8 napon belül tehetők meg.

A megküldött észrevételben, véleményben meg kell jelölni az egyeztetési eljárás tárgyát – *Kehidakustány község településrendezési eszközeinek módosítása a gyógyhelyfejlesztés beruházás kapcsán* – a beküldő személy vagy szervezet nevét, képviselőjét, postai és e-mail címét.

*Lakossági fórum időpontja*: 2019. július 22. (hétfő) 18,00 óra, *helyszíne:* Művelődési ház Kehidakustány, Deák F. u. 9.

Kehidakustány, 2019. július 15.

 Lázár István sk.

 polgármester